રાજકોટ,: - ભારતીય અર્થતંત્રને વેગ આપવા તેમજ મુકત બજાર આધારિત અર્થતંત્રમાં આદર્શ સ્થિતિ એવી હોઇ શકે જેમાં ધંધો કરવા માટે નિયંત્રણો ઓછામાં ઓછા હોય અને બધુ સાંગોપાંગ ચાલી રહ્યુ છે, તે જોવાની વ્યવસ્થા વધારે સારી રીતે મુડી બજારમાં ગોઠવાયેલી રહે તે જોવાનું મુખ્ય ઉદેશ આર.બી.આઇ. દ્વારા છેલ્લા પાંચ-છ વર્ષથી આ અભિગમનાં અમલીકરણની દિશામાં આગળ વધી રહી છે અને તેની સાથે-સાથે કેટલાંક શાણપણ ભરેલા પગલાઓ સતત લેવામાં આવી રહ્યા છે. જેમકે ગયા વર્ષે તમામ સરકારી તથા પ્રાયવેટ બેંકોનાં સરવૈયામાં મિલ્કતોની વાસ્તવિકતા પ્રતિબિંબિત થતી હોય અને કંપનીમાં એકસપોઝર પર એક મર્યાદાઓ ધિરાણ ઉપર લાવવાની પ્રતિક્રિયા આર.બી.આઇ. દ્વારા પ્રસંશનીય પગલું ભર્યું. આ પ્રતિક્રીયાથી બેન્કોનાં સાચા પાકા સરવૈયાઓ રજુ થયા. અનેક એન.પી.એ તથા લોસ ખાતાઓ માંડી વાળતા બેંકોનાં નફાને સારી એવી નુકશાની ભોગવવી પડી. તેની સામે સરવૈયાઓ સ્વચ્છ કરવાની બેન્કોએ અનેક કસરતો કરવી પડી.